**Slovakian vuoden 2024 presidentinvaalien** ensimmäinen kierros järjestettiin 23. maaliskuuta ja toinen kierros 6. huhtikuuta 2024. Presidentiksi valittiin maan entinen pääministeri Peter Pellegrini. Istuva presidentti, Zuzana Čaputová, ei asettunut ehdolle.

Tausta ja äänioikeus
--------------------

Presidentti Čaputová ilmoitti kesäkuussa 2023, ettei aio asettua ehdolle, vaikka perustuslain mukaan voisikin. Syyksi hän kertoi sen, että hän oli saanut tappouhkauksia, joissa käytetään samanlaista kieltä kuin maan poliitikotkin käyttävät. Erityisesti pääministeri Robert Fico on arvostellut Čaputováa ja nimitellyt tätä "Amerikan agentiksi". Čaputová kertoi tämän olevansa huolissaan lähimmäistensä turvallisuudesta ja omasta jaksamisestaan, mikäli asettuisi vaaleissa ehdolle. Čaputová on ollut erittäin suosittu, vaikka hänen kannatuslukunsa ovatkin laskeneet.

Äänioikeus on kaikilla sellaisilla Slovakian kansalaisilla, joilla on äänioikeus maan parlamenttivaaleissa. Äänioikeutettuja ovat siis kaikki vähintään 18-vuotiaat kansalaiset, joilta ei ole erikseen viety äänioikeutta juridisesta tai lääketieteellisestä syystä. Ulkomailla asuvat kansalaiset voivat äänestää tietyin ehdoin.

Ehdokasasettelu
---------------

Ehdokkaaksi voivat asettua sellaiset henkilöt, jotka saavat vähintään 15 kansankokouksen edustajan tuen tai keräävät 15 000 äänestäjän allekirjoittaman adressin. Lisäksi presidentiksi valittavan henkilön tulee maan perustuslain nojalla olla vähintään 35-vuotias Slovakian kansalainen, jolla on äänioikeus.

Presidentiksi valitaan se ehdokas, joka saa vähintään yli puolet hyväksytyistä äänistä. Mikäli näin ei käy ensimmäisellä kierroksella, toinen kierros järjestetään 14 päivän sisällä ja se käydään kahden ensimmäisellä kierroksella eniten ääniä saaneen välillä.

### Ehdokkaat

11 ehdokasta onnistui täyttämään vaatimukset osallistuakseen vaalien ensimmäiselle kierrokselle.

* Andrej Danko (Slovakian kansallispuolueen puheenjohtaja)
* Patrik Dubovský (historiantutkija)
* Krisztián Forró (unkarilaisvähemmistön Aliancia - Szövetség -puolueen puheenjohtaja)
* Štefan Harabin (entinen korkeimman oikeuden puhemies)

* Marian Kotleba (ĽSNS -puolueen puheenjohtaja)
* Ivan Korčok (diplomaatti, entinen ulkoministeri)
* Ján Kubiš (diplomaatti)
* Igor Matovič (Slovensko -puolueen puheenjohtaja, entinen pääministeri)
* Milan Náhlik (poliisi)
* Peter Pellegrini (HLAS -puolueen puheenjohtaja, entinen pääministeri, nykyinen parlamentin puhemies)
* Róbert Švec (Slovenské Hnutie Obrody -puolueen puheenjohtaja)

Ensimmäinen kierros
-------------------

Vaalien ensimmäisen kierroksen tulokset Slovakian kartalla.
23. maaliskuuta järjestetyn ensimämisen kierroksen voitti hieman yllättäen opposition tukema Korčok 42,5 prosentilla, kun hallituksen toiseksi suurimman puolueen puheenjohtaja Pellegrini 37 prosenttiin.

Äänestysaktiivisuus koko maassa oli 51,9 prosenttia mikä oli ensimmäisen kierroksen korkein sitten vuoden 1999 vaalien.

Lähteet
-------

1. ↑  VÝSLEDKY PREZIDENTSKÝCH VOLIEB 2024 (2. KOLO) *SME*. Viitattu 7.4.2024. (slovakiksi)
2. ↑  Zuzana Čaputová exkluzívne pre SME: Prečo som sa rozhodla nekandidovať *SME*.  20.6.2023. Viitattu 26.9.2023. (slovakiksi)
3. ↑  Slovakian president Čaputová says she will not run for re-election *The Guardian*.  20.6.2023. Viitattu 26.9.2023. (englanniksi)
4. 1 2  Constitution *President of the Slovak Republic*.  2023. Viitattu 26.9.2023. (englanniksi)
5. ↑  IPU PARLINE database: SLOVAKIA (Národná rada ), Electoral system *archive.ipu.org*. Viitattu 26.9.2023.
6. ↑  Elections: Slovakia President (Round 1) 2019 *IFES Election Guide*.  2019. Viitattu 26.9.2023. (englanniksi)
7. ↑  Slovakia - Constitution of the Slovak Republic of 1992 (460/1992 Coll.). *International Labour Organization*.  2023. Viitattu 26.9.2023. (englanniksi)
8. ↑  Who are the 2024 presidential election candidates? *The Slovak Spectator*.  11.3.2024. Viitattu 14.3.2024. (englanniksi)
9. 1 2  VÝSLEDKY PREZIDENTSKÝCH VOLIEB 2024 *SME*. Viitattu 29.3.2024. (slovakiksi)